Vaig caminant com el firaire
pres del seu ball sota els estels.
Des de la Barcelona al Caire
canten sirenes cançons rebels.

Duc els tambors d'un mar en ruïnes.
Sóc pastor errant de tot un circ.
Sempre a punt per robar la lluna!

Jo sóc músic de carrer,
del teu pas sóc titellaire.
Deixo l'alegria a l'aire
per quan vulguis parar el temps.

Sóc fill del mar que desespera,
duc a la sang el seu verí.
Sobre la pell el sol ens crema,
si estem junts crema la nit.

Malgrat camino sense cap casa
sóc l'aixopluc dels teus petons.
Vinc a encendre foc a la plaça!

Jo sóc músic de carrer,
del teu pas sóc titellaire.
Deixo l'alegria a l'aire
per quan vulguis parar el temps.

Que s'encenguin els tambors
al ritme de la tempesta.
T'he buscat entre la festa
perquè explotin al teu cos.

De les valls fins a les dunes,
el teu cos sota la lluna
m'atrapà quan cau la nit.

I al matí sempre m'aparta
no hi seré per despertar-te,
em va agradar estimar-te ahir.